拓跋新成

拓跋新成（5世紀—470年1月21日），追尊魏景穆帝拓跋晃之子，生母袁椒房，北魏宗室、官员。 太安三年五月己巳（457年6月28日），魏文成帝封弟弟拓跋新成为阳平王。 和平元年（460年）朝議決定征討吐谷渾，派遣征西大将军拓跋新成都督統萬鎮、高平鎮各路军队从南道进发，南郡公李惠和给事中公孫拔、定阳侯曹安等人都督凉州各路军队从北道进发，吐谷渾首領拾寅走保南山，魏軍渡河追擊，當時魏軍軍中疾病流行，加上吐谷渾部落已遠走，所以退兵還朝，俘獲了二十餘萬頭的駱駝與馬匹。 和平六年（465年）冬季十月，朝廷征召阳平王拓跋新成、京兆王拓跋子推、济阴王拓跋小新成、汝阴王拓跋天赐、任城王拓跋云入朝，拓跋新成後擔任內都大官。皇興四年十二月甲辰（470年1月21日）去世，谥号幽。 顿丘李氏，（ -517）东晋南顿郡太守李贤孙女，刘宋龙骧将军、哲县侯李超之女，生元钦 雷氏，元颐、元衍生母 拓跋新成有七子，其中一子缺名 元頤，北魏征西大将军、青州刺史、阳平惠王 元衍，北魏安南大将军、雍州刺史、廣陵康侯 元振，北魏征西大将军、夏州刺史、文烈公 元某，北魏夏州刺史、西郡公 元匡，第五子，過繼給叔叔拓跋洛侯，北魏镇东将军、关右都督、尚书行台、济南文贞王 元颺，第六子，北魏左中郎將、顯武將軍 元欽，北魏侍中、骠骑将军、司空公、钜平文懿侯 [在维基数据编辑] 《魏書·卷19上》，出自魏收《魏书》 《北史·卷017》，出自李延壽《北史》 《魏书·卷五·帝纪第五》：夏五月庚申，畋于松山。己巳，还宫。封皇弟新成为阳平王。 《北史·卷二·魏本纪第二》：夏五月，封皇弟新成为阳平王。 《资治通鉴·卷一百二十八》：三月，庚申，魏主畋于松山；己巳，还平城。魏主立其弟新成为阳平王。 《魏书·卷五·帝纪第五》：六月甲午，诏征西大将军、阳平王新成等督统万、高平诸军出南道，南郡公李惠等督凉州诸军出北道，讨吐谷浑什寅。 《北史`卷二·魏本纪第二》：六月甲午，诏征西大将军、阳平王新成等讨吐谷浑什寅。 《资治通鉴·卷一百二十九》：吐谷浑王拾寅两受宋、魏爵命，居止出入，拟于王者，魏人忿之。定阳侯曹安表：“拾寅今保白兰，若分军出其左右，必走保南山，不过十日，人畜乏食，可一举而定。”六月，甲午，魏遣征西大将军阳平王新成等督统万、高平诸军出南道，南郡公中山李惠等督凉州诸军出北道，以击吐谷浑。 《魏书·卷一百一·列传第八十九》：从之，诏阳平王新成、建安王穆六头等出南道，南郡公李惠、给事中公孙拔及安出北道以讨之。拾寅走南山，诸军济河追之。时军多病，诸将议贼之远遁，军容已振，今驱疲病之卒，要难翼之功，不亦过乎。众以为然，乃引还，获驼马二十余万。 《北史·卷九十六·列传第八十四》：从之。诏阳平王新成、建安王穆六头等出南道，南郡公李惠、给事中公孙拔及安出北道以讨之。拾寅走南山，诸军济河追之。时军多病，诸将议贼已远遁，军容已振，今驱疲病之卒，要难冀之功，不亦过乎？众以为然，乃引还，获驼马二十余万。 《魏书·卷六·帝纪第六》：冬十月，徵阳平王新成、京兆王子推、济阴王小新成、汝阴王天赐、任城王云入朝。 《北史·卷二·魏本纪第二》：冬十月，徵阳平王新成、京兆王子推、济阴王小新成、汝阴王天赐、任城王云入朝。 《魏书·卷六·帝纪第六》：十有二月甲辰，幸鹿野苑.石窟寺。阳平王新成薨。 《北史·卷二·魏本纪第二》：十二月甲辰，幸鹿野苑.石窟寺。阳平王新成薨。 《资治通鉴·卷一百三十二》：魏阳平王新成卒。 《魏书·卷十九上·列传第七上》：阳平王新成，太安三年封，拜征西大将军。后为内都大官。薨，谥曰幽。 《北史·卷十七·列传第五》：阳平王新成，太安三年封，后为内都大官。薨，谥曰幽。 《汉魏南北朝墓志汇编》：太妃李氏，頓丘衛國人也。魏故使持節大將軍陽平幽王之妃。使」持節衛大將軍青定二州刺史陽平惠王之母。鴻基肇於軒轅，寶」冑啟於伯陽，哲人之後，弈葉官華，龜玉相承，重光不絕。祖賢，晉南」頓太守。神鑒朗悟，知名往朝。父超，宋龍驤將軍哲縣侯。風德高邁，」見重劉主。太妃稟婺光之淑靈，陶湘川之妙氣，生而端嶷，幼則貞」華，睿性自高，神衿孤遠。風儀容豫，比素月而共暉；蘭姿炤灼，擬芳」煙而等映。柔湛內恭，溫明外發，凝然若雲，潔然如玉。若夫汪汪沖」操，狀淵而獨邃；英英瑤質，似和璧而起照。志量寬明，性度方雅，」顧史自脩，問道鍼闕，五禮既融，四德兼朗。九族稱其貞淑，邦黨敬」其風華。於是鳲鳩延娉，玉帛盈門，就百兩之盛儀，居層樔以作配。」太妃遂內執恭謙，外秉禮憲，慕關睢之高範，遵雞鳴之鴻軌，柔裕」以奉上，慈順以接下，發言必也清穆，舉動其於令則。湛如淥泉之」發浦，皎若明月如昇漢。婦德徽於大邦，母儀光於蕃國，四育寶璋，」道映當世，奉時之績，鴻冊流芬。故廟堂慶其誕載，王業賴其作」輔，烈岳之胤，太妃其有焉。太妃慈惠為心，聰令為德，嚴而易奉，和」而難悅，恭己以政人，剋躬以齊物，儉不侵禮，華不損誥。雖榮貴彌」隆，而志操不俞，歡恚弗形於顏，憍矜莫現於色，聽其聲則無鄙郄」之心，睹其容則失傲慢之志，故能長幼剋諧，小大斯穆。至於孝慕」仁厚之感，慈明恭允之量，垂衿泛愛之道，溫柔和裕之至，信可以」踵武大姜，繼軌任氏者矣。天不報善，殲此仁淑。春秋八十，熙平二」年歲次大梁十月己丑朔二日庚寅寢疾薨於第。朝野悲惻于上，」雲宗痛慕于下，凡在有懷，莫不摧惋。粵十一月戊午朔廿八日癸」未窆于洛陽之西陵。夜宮無曉，晨光長絕，圖淑德於清泉，刊無朽」於玄石。乃作銘曰：」舒宮降彩，婺光垂曜，若妃誕載，神儀挺妙。剋令剋聰，以仁以孝，貞」華內朗，德音外照。雲姿窈窕，容禮堂堂，於穆仁妃，作配君王。溫恭」有則，閑裕有章，徽聲夙振，青風載揚。皎皎玉問，穆穆淵情，談玄簡」妙，雅論飛聲。如彼泉流，彌潔彌清，如彼琳瑯，俞久俞貞。報善未徵，」雲儀奄烈，浩月沉天，白雲空結。思鳥啼霜，悲風舞雪，追慕餘芳，痛」此長絕。 《魏书·卷十九上·列传第七上》：后所生母雷氏卒，表请解州。 《北史·卷十七·列传第五》：后所生母雷氏卒，表请解州。 胡, 海帆, 《<元昂墓志>及北魏阳平幽王嗣息之探析》, 《中国国家博物馆馆刊》 (09期), 2011年, (09期): 47–50 [2016-12-21], （原始内容存档于2019-07-23）  《汉魏南北朝墓志汇编》：魏故使持節冠軍將軍燕州刺史元使君墓誌銘」君諱颺，字遺興，司州河南郡洛陽縣敷義里人，世宗景穆皇帝之」孫，侍中內都大達官夏州刺史陽平王之第六子也。君抽妙緒於慶」雲，挺英蹤於崑岳，生而恢岸，幼則奇偉。恭孝之心，睦睦於齠年，忠亮」之操，蹇蹇於弱歲。韻宇神凝，雅度清簡，傾衿慕道，慇勤引德。俊士遊」於高門，英彥翔於雲館。若夫優遊典謨之中，縱容史籍之表，才逸自」天，製每驚絕，弱冠有聲，拜奉車都尉。俄如高祖鸞駕臨戎，撫旅荊」宛，以君親賢見擢，作帝股肱。又龍轝北巡，仍扈行殿，暨□凱旆，除」羽林監，又為步兵校尉，并非其好。君高枕華軒之下，安情琴書之室，」命賢友，賦篇章，引淥酒，奏清絃，追嵇阮以為儔，望異氏而同侶，古由」今也，何以別諸。遷左中郎將，加顯武將軍。雖首冠纓冕，不以機要為」榮，腰佩龜組，未以寵渥為貴。故常求閑任，安第養素。憘怒之色，弗形」於視聽；毀譽之端，未見於樞機。窮達晏如，臧否若一，志散丘園，心遊」濠水。善不來祥，殲此良木。春秋卌五，延昌三年歲次甲午八月丁丑」朔廿七日癸卯薨於第。聖皇興悼於□，雲枝痛惻於下，遊彥傷精，僚友悲怛。詔贈使持節冠軍將軍燕州刺史，禮也。越十一月丙寅」朔四日己巳窆于洛陽之西陵。幽扉一閉，永夜無光。季弟散騎常侍」度支尚書大宗正卿思若哀玉山之半摧，痛良□之中折，悲踰□聽，」慕深九泉，敬飾玄石，以述清徽。乃作銘曰：」崑丘瓊岫，雲柯妙枝，唯君誕載，綴萼天池。以仁以孝，乃茂乃奇，□□」冰散，文結霧馳。英振弱冠，作帝股肱，恭亮戎禁，肅旅行宮。雍容圖」美，優遊文中，徽德徽望，光始光終。桂落秋下，蘭雕上春，雲宮毀綵，風」□凝塵。朝英缺範，家袖亦淪，悲慟邦彥，痛結宗親。禮終難奄，卜遠已」右，龍轜哀□，鳳軒楚畢。松戶酸月，寒閨操日，貞軀雖往，刊銘芳質。